text: বেনাপোল এক্সপ্রেস বাংলাদেশ রেলওয়ে পরিচালিত ঢাকা-বেনাপোল রুটে চলাচলকারী একটি আন্তঃনগর ট্রেন। এটি বিলাসবহুল, অত্যাধুনিক­ এবং প্রতিবন্ধী বান্ধব ট্রেন।
  
  ইতিহাস
  
  ঢাকা-বেনাপোল রুটে কোন সরাসরি রেল পরিষেবা না থাকায় বাংলাদেশ সরকার এই রুটে একটি নতুন ট্রেন সেবা চালুর সিদ্ধান্ত নেয়।
  ১৭ জুলাই ২০১৯ বুধবার গনভবন থেকে ভিডিও সম্মেলনের মাধ্যমে নতুন এ ট্রেনটি উদ্ভোধন করেন প্রধানমন্ত্রী শেখ হাসিনা। প্রাথমিক ভাবে তিনটি নাম প্রধানমন্ত্রীর কাছে পাঠানো হয়। সেগুলোর হলো বেনাপোল এক্সপ্রেস, বন্দর এক্সপ্রেস ও ইছামতী এক্সপ্রেস। প্রধানমন্ত্রী বেনাপোল এক্সপ্রেস নামটি দেন।
  
  সময়সূচী 
  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
  
  যাত্রাবিরতি 
  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
  ঝিকরগাছা
  যশোর জংশন
  মোবারকগঞ্জ
  কোটচাঁদপুর
  দর্শনা হল্ট
  চুয়াডাঙ্গা
  পোড়াদহ জংশন
  ভেড়ামারা
  ঈশ্বরদী জংশন
  ঢাকা বিমানবন্দর রেলওয়ে স্টেশন
  
  রোলিং স্টক
  
  বেনাপোল এক্সপ্রেস ট্রেনটি ইন্দোনেশিয়া হতে আমদানি করা হয়েছে। এই ট্রেনে ১২ টি বগি যুক্ত। এ বগি গুলো হচ্ছে
  শোভন চেয়ার ৭টি
  এসি চেয়ার ১টি
  এসি কেবিন ১টি
  পাওয়ার কার ১টি
  গার্ড ব্রেক ২ টি।
  মোট ১২ টি বগিতে আসন দিনের বেলা ৮৯৫টি, রাতে ৮৭১ টি।
  
  সুযোগ-সুবিধা
  ট্রেনে দুটি ক্যান্টিন যুক্ত আছে। এখানে বার্গার, কেক, স্যান্ডউইচ, রোল, রুটি, চা, কপি, কাটলেট, সিদ্ধ ডিম, ভাজা মুরগী, কাবাব, সামুচা, বিভিন্ন ধরনের কোমল পানীয় পাওয়া যায়।
  
  তথ্যসূত্র
  
  বিষয়শ্রেণী:বাংলাদেশের আন্তঃনগর ট্রেন
  বিষয়শ্রেণী:বাংলাদেশের নামযুক্ত যাত্রীবাহী ট্রেন
title: বেনাপোল এক্সপ্রেস